® "2 MINISTERO 

Internet Culturale goa o Wi PER | BENI E 

MT LE ATTIVITA 
bi 


CULTURALI 





author: Fontana, Ferdinando <1850-1919> 

title: La statoa del sur Incioda : commedia in un atto 
shelfmark: COLL.1T.0008/0004/03 

library: Biblioteca nazionale Braidense - Milano - IT-MI0185 
identifier: UBO1670396 


Le riproduzioni digitali accessibili dalla Biblioteca digitale italiana di www.internetculturale.it 
sono per la maggior parte di dominio pubblico, e provengono dalle attività di digitalizzazione 
realizzate dalle biblioteche che possiedono gli originali e la proprietà delle riproduzioni 
digitali, e sono istituzioni partner del portale. 





La riutilizzazione non commerciale è libera e gratuita nel rispetto della normativa vigente. 


Ai fini della riutilizzazione commerciale e/o per ottenere un documento ad alta definizione 
contattare il detentore dei diritti del bene digitale utilizzando nel Download del documento, 
il contatto di posta elettronica. 


Gli utilizzatori finali dei beni digitali, sia che riproducano parzialmente o completamente le 
immagini, dovranno sempre e comunque citare la fonte www.internetculturale.it 





The digital reproductions accessible from the Italian Digital Library www.internetculturale.it 
are mostly of public domain, and come from the digitization activities carried out by the 
libraries that own the originals and are ownership of digital reproductions, and are Institutions 
partner of the portal. 





The non-commercial re-use is free in accordance with the local regulations. 


To allow commercial reuse and/or to obtain a high-definition document please, contact the 
copyright holder of the digital object using the contact e-mail you can find in the Download 
of the document. 


The terms of use of the Internet Culturale material states that the final users that reproduce 
images or part of them must mention the source www.internetculturale.it 











nta w dg 
. Arte, d 


UN 


dI STATO nil su micron {È 


FERDINANDO FONTANA at 
+ 


CARLO BARBINI EDITORE 
Via Chiaravalle, 9. 


etculturale.it: *. 


REPERTORIO DEL TEATRO MILANESE 


—___—_—_—m 


Fascicolo 33% 








A sn 


S_TOA DI SUR INTO 


Commedia in un allo 


Di 


FERDINANDO FONTANA 





Sin” 
Presso - CARLO BARBINI - Editore 
Via Chiaravalle, Num. 9 


1875, 


A 


La rappresentazione di questa produzione è sottoposta a) 
«disposto dell'art. 13 della Legge 25 giugno 1865, N. 2337, ed 
all'art. 22 del relativo Regolamento 13 febbrajo 1867. 


Questa produzione è posta, per quanto riguarda la 
stampa, sotto la salvaguardia della legge 25 giugno 1865, 
N. 2337, quale proprietà dell'Editore CARLO BARBINI. 


<A 
a 
f A 
fe lari) 
KW_divo i 


{ 


ceti 


R Ù 


Tipografia Gius, Golio, San Pietro all' Orio, 83, 





LA STATOA DEL SUR INCIODA 


PERSONAGGI 


Gioachimo Finocchi, sindaco. 
Ciappa-Ciappa, carabiniere. 

Paol incioda. 

Amilcare Toppiatti. 

Teresa Finocchi, figlia del sindaco. 
Linceuc 

Pivell 

Zelmira 

Gervaso 

Bernarda contadini e contadine. 
Tecla 

Giovanna 

Veronica 

Tognina 

Un Fattorino. 


) 
CORO DI CONTADINI E .CONTADINE. 


L'azione succede a Vattelapesca — Epoca presente. 


ATTO UNICO 


n 


. 


Piazza di Vattelapesca — In mezzo alla piazza un barac- 
cone chiuso — AI baraccone sta affisso un avviso su 
cui si legge: Oggi grande inaugurazione del monu- 
mento di Paolo Incioda. — A sinistra della piazza, 
Osteria all'insegna del Porco di S. Antonio — Tavoli 
e sedie dinanzi all'Osteria. 


SCENA PRIMA. 
Contadine, Contadini e Ciappa-Ciappa. 


Coro Che baldoria l’ha de vess! 
Che baldoria de no dì! 
Stem allegher, già l'è istess! 
La va ben, se la va inscì. 

El paes el gavarà 
Ona statoa de guardà, 
Vegnaran cent mia lontan 
A invidiann e a sbatt i man. 
(guardando l'avviso) 

Zel. Guarda, guarda, che lenzoeu 
C'han miss feù per la fonzion! 
Vegnii chi tosann e fioeu, 
Vegnii a leg se mai sii bon, 

Coro Sì l'è bel, Tè minga mal! 
L’ha de vess on carnaval, 
Tuce ai spall di forestee 
Beccaremm di bon danee, 


Ver. Ma te voeut sta quiett o malnaa d’ on 
malnaa? 
Ber. Ta disi da pizzigà minga. 
Cia. Ohe la! Cossa gh'è? Vorariev forsi fà. ri- 
‘+ voluzion? 
Ger. Giust inscì! A_semm adree a leng l’avis. 
sa Ve foo avvisaa che hin proibj i riunion 
in pussee d’ona persona sola. (/ra sé) Oh! se 
almen la fuss questa la volta che ghe riessi 
a arrestà quaighedun. 
Gio. Ei ch’el disa, alla festa come emm de fà a 
andà no insemma? 
Cia. Se pò benissim andà insemma a vun a vun 
Ger. Lu el g'ha bon temp. 
Cia. Voj, stoo paisan el fà on poo tropp osser- 
vazion. El tegnaroo d’oeuce, 
pae Ma ei, che el me'spiega, sur brigadier, cossa 
vg che gh’è scritt su l’avis, perchè mi ghe ca- 
pissi denter nagott? 





Atto nic 9 


Cia. Sii pur-ignorant! El voeur dì, che incoeu 
a mezzdì glie dev vess l’ inaugurazion del mo- 
nument. 

Piv. Comè, l'è incoeu che fan vedè la statoa 
del sur Incioda? 

Cia. Sigura, del grande Paolo Incioda, mort duu 
més fà in sul Napoletan, combattend contra i 


brigant. 


Ger. Pover Inciod 
d l’era chì in l’osteria del sur Sindech a 


al Me par ancamò de vedell 
quan 
brusi ‘i pignatt, che ghe toccaa derandà a sol- 
dia: Se mi avess minga tiraa el numer alt, 
mè saria toccaa de andà anca mi. 

Cia. Te set on fioeu descaviggiaa ti. Forse a 
st'ora te podevet vess ti al sò post. 

Ger. Grazie tant... Stoo mej al mè. 

Cia. Stupid. Te see minga che on omm che se 
ghe fà ona statoa l'è on grand omm? 

Ger. Mi me n'importa nient a restà piscinin. 

Cia. Nanca se t'avessen de fà ona statoa equestre ? 

Gio. Cossa el voeur dì lequestra? 

Cia, Voeur dì ona statoa a cavall. 

Ger. No, no, mi me piùs pussee andà a pescian. 

Cia. Ignorant! 

Mira Ei sur brigadier, l’è proppi bella sta statoa? 
Cia. Mi el s00 no, perchè l'hoo namò de vedè 
see (indicando il baraccone) L'è lì dedree? i 
ze. No, fina adess lì dedree no gh'è che el pe- 
ina La statoa l’è ancamò in casa del 
Ger. Ei, de dove l’è el scultor? 
Cia. Comè, savii nò, che l'è anca lu on voster 
compatrioti ? 
Se Comè, anca el scultor l’è on compatrioti ? 
Cia. Ma sicuro. Vattelapesca che l'è già patria del 
famoso stracchin, l'è anche luogo di nascita 
del celebre Incioda e d’on Toppiatti. El prim 
protomartire dell’indipendenza italiana, el de; 
condo, luminari della scultura. 
Son In dove hin sti lumm in ari? En vedi 
minga mi. 


SCENA II 
Toppiatti e detti. 


Voce Ecco el piccaprei de fin! (tutti) Viva, viva 
el famoso Toppiatti ! 
Top. Grazie, grazie. Mercè, diletti amici, di tanto 

amor mercede. Da ona popolazion così de ta- 
Jent e intendevera come quella de Vattelapesca 
non me aspettava de men. 

Tutti Evviva el celebre Toppiatti ! 

Top. Dove l'è el sur Sindech? Chi l’è che l’ha vist? 

Cia. El sarà chì a momenti, per la grande inau- 
gurazione. 

Bar. (a Toppiatti) Ch'el disa, la statoa l'è de 
marmor, 0 l'è domà de sass ? 
Top. Ecco, ve diroo: la statoa l’è nè de marmo 
nè de sass... però la ve farà restà de sass tutti 

vialter. 

Gio. Davvera? Ah che bellezza! 

Top. (fra sè) Podi minga vedè la Teresa sta- 
mattina! Incoeu bisogna falla decid. (forte) 
Adess, car i me amis compatriotti vattelapeschi- 
ni, ritireves perchè mi g'hoo de dagh l’ultim 
toch al pedestall per podè mettegh su la statoa. 

Cia. Anca stoo ultim toch el me dà sospett: basta, 
el tegnaroo d’oeuce. 

Mar. E per el mezzdì, tutt el sarà pront? 

Top. Sì, sì, per mezzdì tutt sarà pront... (da sè) 
Mi saront, speri, sulla strada de Milan cont 
la Teresa! (entra, ed i contadini via). 


E 

SCENA III. 
Incioda solo. 


Inc. Chissà coss’el voeur dì tutt stoo moviment in 
se a Vattelapesca? L'è minga festa, l'è minga 
dì SD mercaa! (@/ pubblico) Cari mè sciori, mi 
vuj minga tegniv, come: se dis, in sulla corda. 
Ve disareo a drittura chi sont mi. Dovii savè 
che mi. On moment, lor hin settaa giò e mi in- 
vece sont in pee. Siccome sont vegnuu a hò 
finna a Vattelapesca, g’hoo reson de vess strac- 
chin, e ghe domandi el permess de settamm giò. 

tulage) Ah, inscì lava mej! Donca deven savè a 
mi sont precisament el sur Paol Incioda; vale 
ardire el protagonista del vaudeville... Eh? cos- 
s'han ditt?... Mi adess sont tutt’alter che mort. 

Chi l'è che ghe l’ha ditt che mi s'era mort ? 

El sarà on alter Incioda. Ghe n'è tanti d’In- 

ciod a stoo mond! Ghe n'è di barì!... Cinqu 

annfà donca, mi sera chì a fa el brusapi- 
gnatt, all'albergo del Porscell de Sant'Antoni, 
dove. gh’era la padronzina; la mia cara Te- 

resa: la tosa dell'ost, ‘chie la me voreva on 
ben, che sciao!... Domà che è vegnuu la coscri- 
zion, hoo tiraa bass e me ioccaa de marcià. 
Naturalmente quand i mè officiai han savuu 
che mi aveva faa el coeugh, m'han ciapaa su- 
bet per fagh el ranse, e inscì hoo schivaa se 
no alter de anda a fa la manovra. Sont staa 
in Toscana, sul Napoletan, sont staa finna in 
Cicilia. El giorno che aveva finii la mia ferma 
e che doveva vegnì via, hoo voruu dagh ai 
mè officiai on gran disnà. E bisogna di che 
la fuss la smania de famm onor o el piesè 
de vegnì via prest a vedè la mia Teresa, 
cl fatt l'è che inveci de salsa de tomates , 
g' hoo miss denter in la minestra la triac- 
ca. Figureves! I officiai, compres el colonell, 
credend che avess faa a posta, voreven maz- 
zamm e me cercaven de pertutt per famm la 
pell. Allora mi me ‘toccaa de scappà senza 
toen sù tutti mè cart, e g'hoo avuu appenna 
temp de raccomandagh a on mè amis de man- 
damei giò a Vattelapesca. Citto,. ch’ el disen 
minga che sont chi mi, perchè. me podaria 
‘capità di rohb minga ‘hej. Che guarden , hoa 

finna miss la barba finta per no vess conossuu. 
Guai se incontrass on quai official della triacca! 
E poeu g'hoo on alter scopo: vuj minga vess 
conossuu subet della mia ‘Teresa. Vui vedé 
cont i mè oeucc se la me voeur ben ancamò 


a mi, oppur se l’ha giamò taccada cont quai- 
ghedun d’alter. 


Mi soo no che diavol l'è 
Che me voeur perseguità, 
G’ ha de vess el so perché, 
Mi soo minga che ben fal!.,. 
Se foo i oeuv in cereghin 
L’è sicur, brusa el butter, 
Sà de gremm el padelin, 
Ghe va denter i lugher. 
Cont quell’oli inscì indicaa, 
Che se dopra de purgass, 
Foo la bagna del stuaa 
E condissi di spinass; 
La triacca metti dent 
In del broeud d’on reggiment, 
E voo a rise de famm coppà 
Se me riven a ciappà, 


Mrttm 

Ah! se in ciel gh'è on protettor 
Per i coeugh ch’in deslippaa, 
Mi el scongiuri per amor 
Ch'el me salva di me maa, 


Vòj, ven gent: stemm on poo a vedè !.... 


SCENA IV. 
Finocchi, Ciappa-Ciappa e detto. 


Fin. Sicuro, car el mè brigadier. Mi, dopo el 
cont Pianciani, sindaco di Roma, sont el fon- 
zionari pussee municipalmente felice della pe- 
nisola. 

Inc. (fra sè) Chi vedi! El sindech Finocchi! El 
padron del porscell de Sant'Antoni ! 

Fin. E quando, avuto riguardo all’ avvenire del 
noster stracchin, de. chì a cento, a duecento, 
a mille anni vegnaran in frotta i forestee a 
Vattelapesca e leggeran in sul piedestallo : 
« Questo monumento fu eretto per cura del 
Sindaco Gioachino Finocchi, proprietario del- 
l’Albergo Majale Sant’Antonio.,. » 

Cia. Con alloggio e siallazzo. 

Fin. Finiran col famm ona statoa anca a mi. E 
l'è quel che agogni. Sicuro, è quello che ago- 
gno, anima tapina..... 

Cia. El mal l'è che se la và innanz de sto pass, 
ghe sarà pussee statov e monument che piazz 
de metteghei in mezz. 

Fin. Si faranno nuove piazze per mettervi nuovi 
monumenti. 

Cia. Vedi. 

Fin. Ei lu, brigadier, l’ha veduu sto piccaprei? 

Cia. Chi? El scultor Toppiatti? L'era chì domà 
adess, e l’ha ditt che l’ andava a dagh l’ultim 
tocch alla statou! 

Fin. E daj cont sto ultim tocceh alla statoa! L'è 

| trii més chel seguita a dimm ch’el va a dagh 
l’ultim tocch! Anima tapina! Quando si è detto 
l’ultimo, dev'essere l’ultimo: 

Cia. (indicando Incioda) Ej, l'ha veduu quel stra- 
pelaa che gira intorno. 

Fin. No. 

Cia. L'è arrivaa poch fà in paes. 

Fin. El sarà on quai forestee ‘che ven per la 
inaugurazione, 


ci 

Cia. EI g'ha la barba troppa lunga pet ess on 
forestee che ven per la cerimonia dell’ inau- 
gurazione,... (/ra sè) Che questa la fuss la 
volta che ghe riessi a arrestà on quaighedun ? 
Basta, el tegnaroo d'oeuce | (esce) 


SCENA V. 


Finocchi e Incioda. 


Inc. De grazia, a che ora l'è che se dev scoprì 
sto monument ? 

Fin. Fra una merz’ ora, caro signore. Ah, chel 
se prepara a vedè quaicossa de maraviglios, 
de inaudito, de grande... 

Inc. Davvera? 

Fin. Caro lu, io vado così tronfio e superbo de 
sta cosa, che bisogna finna che mi sfoghi seco= 
lei, anima tapina! Lu el savarà ben, n’è vera, chi 
l'è e cosa la faa il celebre personaggio; a cui 
ini hoo voriu rendere l'onore di un monumento 
speciale e marmorèo ? 

Inc. Nossignor! Rivi adess; soo nient. 

La statoa del sur Incioda, & 


pra 


segrete 

Fin. Il personaggio, l'è nientemeno che il cele- 
bre Paolo Incioda, nostro vattelapeschense cit- 
tadino. 

Inc. Èh? 

Fin. Sicura, Paolo Incioda, ex cuoco e guerriero, 

Inc. (fra sè) Ah, sont propi mil... 

Fin. E martire dell’Indipendenza italiana. 

Inc. (fra sè) Martire poeu no, finna adess... 

Fin. Nientemeno che tre mesi fa, leggendo il 
Secolo di Milano, a. cui sont abbonaa, vedi 
ch’el pover Incioda Paolo l’era caduto in uno 
scontro di briganti. Allora mi, come g'hoo 
ditt, g'hoo faa innalzà stoo monument ad eterna 
soa memoria. — 

Inc. Ah l'è el Seco? de Milan che ghe dava sta 
notizia ? 

Fin. Sicuro, l'è forse abbonaa anca lu al Secolo? 

Inc. Mi no, cara lu! (/?-a sè) On monument a mi! 

° Fin. Se ved dalla sua fisonomia come che lu 
l'aveva mai sentì a nominà il grande Paolo 
Incioda.., 

Inc, Presente! Cioè... voteta di ch’el cognoseva 
de vista, 

Fin, ALI le cognoseva? Bravo, bravoi sont molto 


gs ili ini rici Pertini ist 

sodisfaa de sentì sta robba, anima tapina! 

E mi che g'hoo avuu l’altissim onor de aveghel 

avuu anca come cough nel mè albergo! Ch'el 

se figura! 

Inc. (fra sè) Me le cunia a mil 

Fin. Ottimo cuoco per distrugà poch butter in 
di frittur. 

Inc. E come la dev vess la soa statoa ? 

Fin. La dev vess una statoa equestre. 

Inc. Ma com'è? L'Incioda l'era in fanteria... 

Tin. Fa nagott! Se poo andaa a cavall anca 
essend in fanteria. Solament, siccome che el 
cavall dé marmo el saria vegnuuù a costaa un 
poo tropp, così g' hoo permess al scultor de 
fa una statoa equestre sì, ma a pè. 

Inc. Come l’ha de fa a cavassela? 

Fin. El ghe mettarà i speron é on fojett in man. 
Insci se capirà che l'è minga a cavall, ma che 
l'è lì per andà a cavall... Ed ecco che la sta 
toa la sarà ona statoa equestre a... a piedi! 

Inc. El stultor, chi l'è? 

Fin. Amilcare Toppiatti, famoso picapréj, anca 

lu oriundo de Vattelapesca: però è domiciliato 

Bin dal «quarantott a Milano adree al navili, 


e’ 

Mi g'hoo fissaa trii franchi al giorno; vitto; 
alloggio, ciar, servizi e nett de biancheria, 
per fal vegnì chì a lavorà, e ad opera finida 
100 franchi di gratificazione. 

Inc. El g'ha de sta su allegher. 

Fin. Oh! mi me piàs i robb splendid: d'altronde 
l'è el Comun che je dev pagà! E peu, peeù, 
anima tapina, se l’avess propi de fass onor, 
ghe daria forse anca la mia tosa in moglie, 
perchè me l’ha cercada e l'è innamoraa, 

Inc. La Teresa? 

Fin. Come, lu el cognoss la mia tosa ? 

Inc. Sì, l'hoo veduda domà adess lì in l'albergo. 
(fra sè) Oh, cossa senti! 

Fin. Sicuro, el se innamoraa e se nol fuss che 
lee la g'ha ancamò in del cour quel pover 
Incioda, morto per la patria. 

Inc. Davvera; la ghe voeur ben antamò all'In 
cioda? 

Fin. Ma cossa ghe importa a lù? 

Inc. Mi nient, dal moment ché l’è mort... 

Fin, Ecco appunto mia tosa: 

SCENA VI. 


Teresa e detti. 


Ter. Ma vòj papà, me par che passa l'ora, e 
el scultor el se ved minga a comparì. 

Ine. (fra sè) Come l'è deventada granda e bella. 

Fin. Andaroo mi a casa soa a vedè. (a Teresa 
indicando Incioda e sottovoce) Voj cerca de 
tirall in l'albergo a fa colazion... refilegh el 
fricandò che è vanzaa injer.... 

Ter. Sì, sì, lassa fa de mi. 

Fin. (a Incioda) Ch'el scusa g'hoo un affare de 
gran premura, bisogna che corra... (va. via 
adagissimo), 

Ine. Ch'el tenda pur. Oh Dio! G'hoo el coeur che 
me voeur saltà foeura. 

Ter. Lu l’è vegnuu chì per la festa? 

Inc. Sissignora, e anca per quaicoss d’alter. 

Ter. Cioè ? 

Inc. Lee la se ricorda anmò del pover Paolin? 

Ter. Del Paolin Incioda? Se me ricordi! L’ha forsi 
gognossu ? 

Ine. Sont staa in Cicilia insemma. 

Ter. Davvera! Ch'’el me conta su, ch'el conta su. 

Inc. Oh se la savess! El me parlava semper de 
Vattelapesca, di sò car stracchit, de la soa 
cara Teresa... 

Ter. Oh Paolin! Paolin! E andà a morì dopo che 
se po dì che l’è deventaa on sciorett! 

Inc. Eh! On sciorett! Perchè ? 

Ter. Perchè la soa zia Bernarda Incioda de 
Biassonn la g'ha lassaa 20 o 25 mila franch che 
la gh'aveva sconduu in del pajon. 

Inc. Oh corpo d’ona gamella senza stagn! La 
zia Bernarda l'è andada al babbi? 

Ter. L'ha cognossuda ? 

Ine. Oh alter! Me ne parlava semper anca lu! 

Ter. Sigura. E s’el fuss viv el Paolin mi diven- 
taria soa miee, e sarìa ona scioretta anca mi. 

Inc. E invece adess la finirà a sposà el scul- 
tor eh? 

Ter. Chissà! Mi el me pias no. L'è in tocch come 
la porcellana! Oh! finadess nissun ha poduu 
ciappà in del mè coeur el post del pover In- 
cioda.... 

Inc. (fra sè) (Oh Dio! come la me voeur ben 





pic 

ancamò! Mi adess me foo cognoss. Ah! Gh'è 
chì el brigadier (a Teresa) Voo a fa colezion. 
Se tornarem a vedè. G'hoo de digh tanti 
robb (entra nell’osteria). 


SCENA VII. 
Ciappa-Ciappa e Teresa. 


Cia. Nissun me tira foeura del coo, che nol sia 
ona persona sospetta. El tegnaroo d'oeuce. 
Ter. Ej, sur Brigadier, prima de fà di pass! 

ch’el spetta almen ch’el paga el cunt. 

Cia. Alora g'hoo paura che g'avarem de spettà 
on pezz tutt e duu. Cominciaroo intanta a cer- 
cagh i cart (via). 

Ter. No, no, sur Brigadier, che le lassa fà co- 
lazion (Ciappa-Ciappa entra nell'osteria; Te- 
resa fa per seguirlo, ma è trattenuta da Top- 
piatti che viene dal fondo). 

SCENA VIII. 


Toppiatti e Teresa. 


Top. Sùra Teresa! 

Ter. Coss’ el voeur? 

Top. Che l’ascolta, Teresa. Mi sont in d’on or- 
ribil imbroj, sont in caso de buttamm in del 
navili. Lee che la me salva. 

Ter. Cioè ? 

Top. Mi bisogna che ghe faga ona confidenza ter- 
ribil. 

Ter. Terribil? Cossa l'è ? 

Top. L'è che la statoa l’hoo ancamò de comincià, 

Ter. Comè, l’ha ancamò de comincià a taja foeura 
el marmo? 

Top. Gh'è minga nanca el marmo... Cioè. sì, el 
marmo el gh'è, ma l'è a Carrara attacch alla 
montagna. 

Ter. Ma donca lu el n’ha ingannaa tutti? 

Top. Cioè no, sii staa vialter che ve sii ingannaa; 
mi v'hoo promess de dav ona statoa l’è vera, 
ma hoo minga promess de falla mi... Sperava 

de trovann ona quai voeunna de scart già 
bella e fada che ghe andass ben per l’Incioda, 
ma n’hoo minga trovaa. 

Ter. Cont tanti monument che se fà adess?,. 

Top. Ma se van tutti a post! 

Ter. E adess mo? 

Top. Se lee la voress, la me salvaria. 

Ter. In che manera? 

Top. Ecco: mi cerchi de tiragh foeura in quai 
manera i 100 frane de gratificazion a so pa- 
der.... Combinem de scappà mi e lee... Mi la 
meni a Milan. So papà l'è obbligaa a sarà su 
on oeucc, e a lassamela sposà anca che mi 
abbia minga faa la statoa; e mi allora ghe 
giuri de voregh ben per tutta la vita. 

Ter. Ma lu l’è matt come on cavall! 

Top. Che la faga sto sacrifizi... 

Ter. Ma lu Vha faa i cunt senza l’ost! Che ne 


ciappa on’ altra! 


Top. Teresoeu, ven via con mi, 
Sposem mi, te vedaree ; 
D’on grand omm te saree ti 
La gran donna, la miee, 

Ter, 


Top. 


Ter. 


Top. E adess come se fa? 


LA STATOA DEL SUR INCIODA 
Caro lu, el me sur grand omm, 
Ch’el me rompa pu el perdee, 
Per mangià domà di pomm 
Vuj no vess la soa miee, 
Te saret el mè penser: 
De brillant mi vuj quattatt, 
Saran fors cuu de bicer, 
I pendent saran d'or matt; 
Ma in compens te g' havaree, 
O Teresa, l’alto onor 
De vess stada la miee 
Del Dio fece di scultor. 
I brillant de princisbecch 
E i pendent che se ie tegna, 
Ghe rispondi bell e secch 
Ghe rispondi che vuj no. 


(Teresa fugge nell’osteria). 






ATTO UNICO n' 


SCENA IX. 


Incioda correndo fuori dell'osteria e detto. 


Inc. Ei lu, sur scultor, lu el me par on giovin 


della legge... Ch'el me salva! Ch’el me salva! 
S'era là in l’Osteria a fa colazion: el cara- 
binier el m'ha domandaa i cart, mi ghi hoo 
no e g'hoo buttaa in faccia el manz a vapor: 
la bagniffa, la gh’è andada in di oeuce, hoo po- 
duu scappà... Ma adess el vegnarà chì!... Ch'el 
me sconda! Ch’el me seconda! 


Top. Lu el gh’avaria forsi bisogn de vess sconduu? 
Ine. Finna che no atriva i ricapit... Mi sont Paol 


Incioda. 


Top. La mia statoa! Oh me ven on'idea! Ch'el 


vegna chì! (lo colloca presso il baraccone e 
lo copre con un lenzuolo). 


Inc. Ma cos’el fa? 
Top. El scondi ; ch’el faga mostra de vess de 


marmo,... Ven gent, 

SCENA X, 
Ciappa-Ciappa, Finocchi, tutti è contadini e detti. 


Fin. L'è on tradiment, ona truffa bella e bonna, 
anima tapina. (a T’oppiatti) Ch'el sappia che 
sont stan a casa soa e de statoa ghe n'era 
minga in del sò studi. 

Top. El credi mi. L’hoo menada chì mi stess poch 
fa, donca la pò minga vess là. Ecco la statoa. 
(indica Paolo Incioda coperto dal lenzuolo), 

Fin. Oh bravo, voreva ben di mi; ch'el scusa 
tant. Che me le faga vedé. 

Tutti Oh! oh! 

Top. Nient affatt. Alto là! prima bisogna che 
la metta sul pedestall! 

Fin. Ma come l’ha de fà a mettela sul pedestall 
lu de per lu... 

Top. Ghe pensi mi. Lor che tenden ai fatt so. 
Largo, largo, signori, ghe pensi mi. ( Prende 
per il naso Incioda e lo fa entrare nel ba- 
raccone). 


di 
Bd 


braun 





ATTO Unico i 29 
Fin. Voreta ben dì mi che l’avess mancaa de 
parolla el celebre Toppiatti.... 
Mar. Chissà come l'è bella. 
Ger. Oh che onor che se va a fa Vattelapesca! 
Gio. Da quell che se ved l’ha fada propri granda 
al natural (esce Z'oppiatti dal baraccone). 
Cia. Come, l’ha giamò missa su? 
Top. Sicuro, l’hoo giamò missa sul pedestall. 
Fin. Ma bisogna dì che la sia ben ligera! 
Cia. L'è forsi minga de marmo? 
Top. Ecco chì. Bisogna savè che 555 anni prima 
della venuta de Gesù Crist... 
Fin. Anima tapina! Coss'el va a tirà a man!? 
Top. Silenzio! 555 anni prima di Cristo è staa 
perduu on gran segret, ch’el se ciamava: Il 
segreto della Bagolomentofotoscoltura! sicuro; 
EI segret el consisteva nel dagh ai. statov el 
color di cavej, di oeuce e della carnagion, ‘@ 
nel fai leggier e nell’istess temp resistent al« 
l’acqua e al sò come se fussen de marmo de 
Carrara, 
Zel. Ebben ? 
Top: Ebbene, signori vattelapeschini, chè sappieti 
che stoo segrett l’hoo tornaa a trovà mi e l'è 

in di mè man: ed ecco uno stupendo campione 
nella statoa de Paol Incioda. Che guarden..... 
(tira le tende del baraccone. Si vede Incioda 
sul piedestallo, vestito da cuoco, con tino stac- 
cio e un mestolino nelle mani, col viso imbrat= 
tato di farina). 

Ber. Oh cribbi e sedass, a l'è propri lù! 

Ter. Guarda, guarda el Paolin, come el ghe 
someja | 

Ger. Me par propri de vedell quand el gh'aveva 
premura, che l’andava d’on fornell a l’alter 
coi cassiroeul in man, 

Fin. Però, ei sur scultor, gh'è la gamba drizza 
che la me par pussee curta de quell'altra. 
Top. La ghe se slunga facilmente, per amor 

della bagolomentofotoscoltura... 


Cia. Eppoeu, gh'è el vestii che se capiss che l'è 


minga tropp al natural... 

Top. Minga al natural? L'è furbo l'omo! 

Fin. In ogni modo, sur Toppiatti, chì sul me 
coeur !... 

Top. Ei, sel podess dam subet la gratiticazion 
el me faria on gran piesò,.. 

Fin, Oh! anima tapina, che pressa! Andaroo mi 


(LÌ " 


"A Arto” binoò 31 
stess alla cassa del Comun a tceu i danne e ghi 
portaroo chì cont el discors per la inaugura- 
zion. (contemplando la statua) Ben, l'è bella. 
L'è proppi bella!... (a Z'oppiatti) Bravo! 
Inc. (imitando l'eco) Bravo. 

Fin. Chi ha ripetuto la parola ?... 

Tutti Nissun!... 

Fin. Badiamo bene.... colle cose serie non si 
scherza !... (a Z’oppiatti) Bravo! Proprio bra- 
vol... 

Ine. Bravo!... 

Fin. Ma insommal... 

Top. All... Adess capissi cossa l'è... L'è l'eco!... 
Adess che gh'è la statoa, le onde sonore vanno 
a frangersi contra el monument e succed l'eco! 
Ch’el senta: Oh! 

Inc. Oh! 

Top. Ah! 

Inc. Ah! 

Fin. Ben l'è bell! 

Tutti Viva el sur Toppiatti! Viva, viva! 

Top. Adess, popolo vattelapeschino, basta così! 

Hoo de dagh un’ultimissima pulidura e vuj sta 

sol. Che vaghen pur a casa. De chì a on quart 





L'asig i = — e rn 


feat i iiiiici 

89 LA statoa Dit SUR inciohA 
‘d’ora tiraroo via sta baracca, e allora chi 
vorarà fa on quaj discors... 
Fin. (in atto d’andar via, poi fermandosi come 
per provare ancora l’eco) Ah! 
Inc. Ah! 
Fin. Oh! 
Inc. Oh! 
Fin. Ben, l'è bell !... 
Cia. (guardando attentamente Incioda) Eppur, 
mi me par de vella già vista in d’on alter 
sit quella statoa lì! Basta, la tegnaroo d’oeuce! 
(escono tutti eccetto Toppiatti, Teresa e Incioda). 
SCENA XI 
Incioda, Toppiatti e Teresa. 
Top. Teresa decidet. Ven a Milan cont mi sé 
te me voeuret ben... 
Inc. (fra sè) Cossa l'è? 
l'op. Teresa, mi te adori, se te vegnet minga 
cont i bonn; mi te rapissi, 
\ 
Pics 





Ter. No, no, no!... 

Inc. (scendendo dal piedestallo e facendosi in 
mezzo a loro) Ma hoo de sentinn anmò? El 
cercaria de scappà cont la Teresa? 

Ter. (fuggendo spaventata nell'Osteria) Ah! 

Top. Sì, sì, e cosa gh’importa a lù? 

Ine. Ch’ el proeuva ancamò a digh ona parola 
d'amor a quella tosa, e mi che cambi i li- 
neament. 

Top. A chi cambià i lineament ? 

Inc. A lì... 

Top. A mi, pover fioeu! 

Inc. Sì a lù.... a lù.... a lù...! 


Top. Vòj, fa minga el spiritos! 


Inc. Stoffa fina, giò qui man! 
Top. Sbassa subit quella vòs! 
Ine. Credem minga poeu on giavan! 


Top. Te se no che cont on dit 
Mi te cambi el passaport? 

Inc. Cosa l'è? Te me fe rid! 
Alto là, car el mè fort! 


La statoa del sur Incioda. 3 





ATTO UNICO 33 

Top. Ch’el se le tegna 
Ben ben a ment, 
Mi sont quel tal 
De tragh giò i dent; 
Femm pu di ciacer, 
Alto, bott lì, 
Gh'en voeur cinquanta 
Per famm stà mì! 
Inc. Ch’el se le tegna 
Ben ben a ment, 
Che mi quand s’era 
Al reggiment, 
Trenta o quaranta 
N’hoo faa stà lì, 
Ch’eren cent volt 
Pu fort de tì! 
(Si battono. Toppiatti dà un pugno sul naso ad 
Incioda) 
Inc. Ahi che pugn sul nas! Me va broeuda de 
per tutt! 
Top. Ah Signor! Hoo guastaa la mia statoa ! 
Inc. Me le pagarà ! 
Top. Gh'è chi el sindech col carabiner e tutti! 
Inc. Mola! Mola! (risale sul piedestallo; Toppiati 
chiude le cortine). 





ATTO UNICO 35 


SCENA XII. 


Tutti per l'inaugurazione. 






Cia. In rango, in rango e silenzio che il signor 
sindaco legge il discorso. 

Fin. (sottovoce a Ciappa-Ciappa) Sta attent..... 
Quand mi disaroo: Viva Paolo Incioda, ti 
te vosaree subit: Viva anche il signor Sindaco 
Gioachimo Finocchi... Te capii? 

Cia. Hoo capii.... (42 popolo) Attenti.... El sur 
sindaco legge il discorso d’inaugurazione del 
monumento a Paolo Incioda, marmo in gesso 
del celebre scultore Amilcare Toppiatti. 

Fin. Giù il cappello!... 

Cia. Il cappello !... Il cappello !... (Z'’oppiatti vor- 
rebbe levarsi il cappello). 

Fin (a Top.) No, no; fra noi artisti gh'è minga 
bisogn. (leggendo) Abitanti di Vattelapesca e 
paesi circonvicini.... 

Inc. (imitando l'eco) Cini... 

|. Fin. (con un atto d’impazienza e riprendendo 

la lettura) Abitanti di Vattelapesca e paesi 
circonvicini.... 

Inc. Cini.... 

Fin. Cribbio!... L'eco come ornamento l’è ona 
bella istituzione; ma adess el rompa on poo la 


Top. El vooeur che le faga cessà ? 

Fin. El me faria on piasè. (Toppiatti entra nel 
baraccone e ne esce subito). 

Top. Ecco fatto. 

Fin. Va bene. (riprendendo la lettura) Popolo. 
di Vattelapesca e paesi circonvicini.... 

Inc. Cini... cini... cini |... 

(Toppiatti entra di nuovo nel baraccone. Dopo 


un minuto il baraccone viene scosso come se” 


crollasse ; spavento generale; Toppiatti ri- 
compare coi capelli in disordine e la faccia 
stravolta). 

Fin. Cos'è success ?... 

Top. Nient... Nient. 

Fin. (a Ciappa-Ciappa che si è nascosto sotto 
il tavolo) Coragg!... Coragg !... De pericol ghe 
n'è minga! (si ristabilisce l'ordine). 

Fin. Abitanti di Vattelapesca e paesi circonvi- 





ATTO UNICO 37 
:cini. Quando un popolo in vista della prospe- 
‘rità rivolge i sintomi della propria civiltà 
nel pensamento di concretare l'autonomia del- 
l'altrui essere costituente, è necessario di ono- 
rare le impronte del genio, che di leggieri 
accadono nella estrinsecazione del valore guer- 
riero dei suddetti, fra i quali splende col ful- 
gido ammanto d’impareggiabile prosopopèa il 
nome di quel nostro concittadino che fu Paolo 
Incioda di Vattelapesca soldato nel 7° regg. 
fanteria... 


Cia. Viva anche il signor sindaco Gioachimo 


Finocchi !... 

Fin. (a Ciappa-Ciappa) Bestia! l'è minga adess. 

Mar. Ma scoprii la statoa ! 

Ber. Che se veda l’ Incioda! 

Cia. L'è mej che sia in vista la statoa, intanta 
ch’el sindech el legg el discors. 

Top. Ecco la statoa. 

(Zoppiatti tira le cortine del baraccone. Incioda 
è ancora sul piedestallo, ma volge le spalle 
al pubblico e tiene al naso un fazzoletto in- 
triso di sangue). 

Fin. Oh anima tapina! 


oil 

Tutti Comè, comè !? 

Fin. Cos'è questo equinozio? Pocch fà la statoa 
l'era voltada, direi così, con maggior rispetto 
e adess.... 

Top. L'è vera, ma ecco, diroo ; siccome l’è po- 
sta sopra d’on perno... 

Fin. On perno ? 

Top. Sissignori, on perno. El sann no che adess 
i statov se usa a mettei in su on perno per 
fai girà e vedej tutt all’intorno ? 

Tutti O bell! O bell! 

Top. In mai staa all’Esposizion de Brera ? 

Fin. (a Ciappa-Ciappa) Te se mai staa a Brera ti? 

Cia. Ma chi l’è che l’ha voltada ? 

Top. Mi, per dagh l’ultim tocch. 

Cia. (fra sè) L'è chi ancamò cont l’ ultim tocch! 
Bisognarà ch’el tegna d’oeuce. 

Fin. Ma come, come, come? Domà adess par 
che la statoa l'ha gh’avess in di man ona cas- 
siruola e in l’altra on mestolino. 

Cia. Sigura, l’hoo vist anca mì. 


Top. (fra sè) Cribbio! Cossa g'hoo de rispond? 


(a Finocchi) Ecco ghe diroo, l'è on effett spe- 
ciale de quell tal segrett.... 


ATTO UNICO 39 


Fin Ah!... Già!... La bagolomentofotoscultura !... 


Hoo capii!... Hoo capii !... (a Ciappa-Ciappa) 
Te capii ti, Pinella? (tornando a guardare la 
statua poi a Toppiatti) E), ch’el disa on poo, 
ch'el scusa vedel: cossa l'è quel sangu là su 
quell fazzolett ? 

Top. Ah!... Quell sangu la?.... Quell sangu là?... 
Ma diavol, l'è el sangue versato per la patria! 

Fin. Capissi!... Capissi! (@ Ciappa-Ciappa) Ve 
capii, Pinella ?... Siccome lu el se battuu per 


SCENA ULTIMA. 


Un Fattorino e detti. 


Fat. Gh'è chì on pliech de la posta che ven de 
Milan per el scior Paol Incioda, e on dispace 
per el scior sindech. 

Fin. On dispace ?... Vedemm on poo.... 

Top. Ch’el me daga prima i cent franch. 

Fin. No, ch’el me lassa legg... (Zegge) Oh cossa 
leggi.... L'è possibi! Oh porch !... L'è vivl... 
L'è mai staa mort!.... L'è san e salv.... 

Tutti Ma chi?... 

Fin. Paol Incioda! 

Ter. El mè Paolin viv? El saria vera ? 

Tin. (leggendo) « Il nominato Paolo Incioda di 
Vattelapesca, soldato nel 7° regg. fant. si ag- 
gira nei dintorni del vostro paese, e ve lo ad- 
ditiamo come persona. sospetta... » 

(Incioda salta giù dal piedestallo e fugge, il 
fattorino lo insegue). 

Cia. Ah! l’hoo ditt mi che l’era ona persona 
sospetta! 

Tin. E mi, anima tapina, che figura foo adess 
se vegnen a savè che hoo faa erig on monu- 
ment a on defunto vivente!... Amici vattelape- 
schini: il mio discorso sia per non detto. Anri 
per riparare all’errore e all'ingiuria, rompiamo 
la sua statua! 

Tutti Sì sì, giò la statoa! (si voltano e non la 
vedono). 

Tutti Oh! 

Ger. La gh'è pù.... 

Cia. In dove l'è? Che quajchedun l’avess robada? 

Fin. Sicuro; citto! L'è segn che ghè tra voi un 
ladro. Brigadier, ch'el ghe faga i sfocui a 





LARE LAT 

tutti. E nissun andarà via de chì se no salta 
feura la statoa. Inversee tutti i sacoce... 

Fat L'è ‘chì, l'è chì, l'emm trovada! 

(I! fattorino conduce in scena Incioda per un 
orecchio). 

Ger. Come, la statoa che va intorna? 

Inc. Sì, sont mi... sont viv... Adess g'hoo i cart 
in regola, g' hoo pu paura de famm arrestà, 
de famm cognoss. 

Fin. Vergogna! Ingannà “el to sindech, el to 
padron; lassat ered mort quand invece te 
set viv! 

Ine. Bravo, cossa ghe entri mi? Sont sta mi forsi 
che se faa ered mort? Avii de credegh ai gior- 
naj, o gabbianoni che sii! Ecco i me cart in 
regola. G’hoo pu de fastidi! Teresa, sont mi, te 
me vosut ben? 

Ter. Oh sì, el me car Paolin, el coeur me le 
diseva che te seret minga mort! 

Fin. Ma!... E mi domandi, cossa ne foo del pe- 
destall senza la statoa? 

Top. Che ciall! Che le lassa lì, che ghe mettaran 
su la soa quand el sarà mort. 

Fin. El voeur dì? Sicuro, anima tapina, non ci 

pensavo. (fra sè) E invece ci penso anche 
troppo. 

Top. Ej, la gratificazion de tornà a Milan? 

Fin. Oh quella poi no! 

Inc. Fa nient, ghe la daroo mi, deggià-che l’ha 
ajutaa a salvamm. La zia Bernarda la m'ha 
lassaa assee de podè regalagh anca a lu i 
cent franch. 


FINALE. 


Zet: Per vess el temp 
Di monument 
Quest chì, i mè seiori, 
L'è staa on portent; 
Gh'emm vuu.ona statoa viva de bon, 
El capo d’opera d’on imbrojon. 
Per quest la statoa la dura poch! 
Viv i grand’omen, hin tucc lifrocch! 
Coro El mond baloss l’è propi inscì, 
Per vess quai coss, ghe voeur morì! 

60 La Redenzione di Adele, dramma di Napo e 
Perelli. — Diadeste, scherzo comico in > E 
61 Errori di gioventù, dramma dell avv. di sur 5 
62 Un pregiudizio, commedia di Penpssio o) e ce 
63 La Dote, commedia in tre atti di Ettore DN 
64-65 Nerone, PR versi di Pietro x 
. doppio L. ; at st 
66 (iodio, sia in tre sei, gi DIO 
iranni Domestici, comm. di | ; 3 
68 RENO d'un grand'uomo, di N. Rodari, si 
69-70 Cause ed Effetti, dramma in ing ue a 
Paolo Ferrari. (Num. doppio L. 1 Ma 
mn Contrayreiano: Sumatia: pra fi Ai 
72 La lingua non ha osso, AO 
commedia-proverbio di Ippolito unto) 
’Ingegno e la Dote, di avid Chiossone. 
Db; ta ei militare, di Pio Luigi Senta Ria 
75 Delia, ovvero Lazlegge Rae paran , dra 
i di Pio Luigi Grazioli. — ) 3 
76 ga muraglia della China, di E. Belli Bla 
nes. — Qual è il mio sesso ? dello stesso. Fili 
TI Un numero fatale, di Enrico Belli Blanes. Peri 
Neronemaniaco, dello stesso. — Il capr 
’un padre, dello stesso. E | 
78 vi ia commedia di David Salame de 
79-80 La Famiglia, dramma in versi di S a ") i 
— Nozze, dello stesso. (Num. dappio: La Li 
81 Giovanni Cappadoce, dramma di Ipp. Ve MA 
82 L'ultimo addio, di David Chiossone. — 4e 
Flora, dello stesso. 


83 Il padrone del padrone, di Parmenio Bettoli. 
84 Non v' ha peggior nemica d'innamorata antica, 
commedia in tre atti di Napoleone Panerai. 
85 Un marito vale un re, proverbio in un atto in versi 
martelliani di N. Panerai. — Il Fuoco di Vesta, 
scherzo comico in versi martelliani dello stesso. 
86 Non giurare, proverbio: in un atto in versi mar- 
telliani di N. Panerai. 
87 L'amica Valeria, commedia di Ettore Dominici. 
88 Giovani e Vecchi, scene famigliari di E. Dominici. 
— Gli imbrogli del nipote, dello stesso. 
89 Le due strade, commedia di Ettore Dominici. 
90 La Dote militare, scene milit. di Emilio Marenco. 
91 Chi sa il giuoco non l’insegni, di Ferd. Martini. 
92 Cuor di donna, comm. di Ippolito Tito d’Aste. 
93 Vandik a Genova, dramma di Isnardo Sartorio. 
94 Il campanile del villaggio, di Federico Garelli. 
95 L'eredità d'un grand’ uomo, di Federico Garelli. 
96 Un nuovo Giobbe, o il ritorno dei contingenti 
dopo la battaglia di S. Martino, di F. Garelli. 
97 Una Cristiana, dramma di E. Marenco. 
98 Nella, dramma in versi di Stefano Interdonato. 
99-100 Roberto Vighlius, dramma in cinque atti di 
Paolo Ferrari. (Numero doppio L. 1..20.) 
101-102 Paolo, tragedia in 5 atti con note storiche 
e varianti di A. Gazzoletti. (Num. doppio L. 1. 20). 
103 Dieci anni dopo (seguito a Cause ed Effetti di 
Paolo Ferrari), dramma in tre atti di A. Catelli. 
104 Le vie del cuore, comm. di A. G. Cagna. 
105 Una parola d'onore, comm. di Leop. Farnese. 
106 Mario, commedia in tre atti di Alberto Boccardi. 
107-108 Guido, dramma storico in cinque atti in 
versi di Felice Cavallotti. (Numero doppio L.1.20.) 
109-110 Carmela, storia d'amore in 4 atti in versi 
di Leopoldo Marenco. (Numero doppio L. 1. 20.) 
111 Lo stratagemma di Carolina, di David Chiossone. 
112 Rodolfo, dramma in versi di Stef. Interdonato. 
113 Un Angelo peccatore, comm. di Isnardo Sartorio. 
114 Spenzieratezza e buon cuore, commedia in cin» 
ue atti di Luigi Bellotti-Bon, 
115 Chi troppo abbraccia nulla stringe. — Fra i due 





litiganti il terzo gode, proverbi in un atto cia- 
scuno in versi di Francesco Lanza. 

116 I nuovi ricchi, commedia di Ferdin. Martini. 

117-118 Lorenzino de” Medici, dramma in cinque atti 
in versi di V. Salmini, con prefazione di P. G. 
Molmenti. (Numero doppio L. 1. 20.) e 

119-120 Violante, dramma in cinque atti in versi di 
V. Salmini, con prefazione di P. G. Molmenti. 
(Numero doppio L. 1. 20. LIL 

121 Le tre amiche, comm. di F. G. Guicciardi. 

122 Giulia Savelli, dramma di Giacomo Galatti. . 

123 Giacomo Leopardi, commedia in cinque atti e 
prologo di Carolina C. Luzzatto. — ta 

124 Beatrice di Tenda, tragedia in cinque atti di 
Fulvio Fulgonio. 2 1 

125 L’arte di far fortuna, commedia in cinque atti 
ed un prologo di Luigi Bellotti-Bon. i 

126 L'uomo propone e la donna dispone, commedia 

in due atti di F. Martini. Que 

127-128 Raffaello Sanzio, dramma in versi di L. Ma- 
renco. (Num, doppio L. 1. 20). . da 

129-130 Agnese, dramma in sei atti in versi di F. Ca- 
vallotti. (Numero doppio L. 1. 20)... 

131 Massimo d’Azeglio a Roma, dramma in quattro 
atti di Luigi Fontana. ; 6 $ 

192 Fra Scilla e Cariddi, di Ippolito Tito d Aste. 

133 Dopo il mal tempo par più bello il sole, pro- 
verbio in due atti in versi martelliani di Casì- 
miro Arduino. a ta OE 

134 Apparenza inganna, commedia in tre atti di 
I. Sartorio. i ( 

135-136 Michelangelo Buonarrotti, dramma storico 
‘in sei atti e tre parti di P. Giacometti. (Num. 
doppio L. 1. 20). . è 

137 Avviso ai caparbi, comm. di Lor. Galeazzi. — 
La lingua di una donna alla prova, scherzo co- 
mico in versi martelliani dello stesso. 

138 Una brillante conquista , commedia in quattro 
atti di Raffaele Altavilla. pri L 

139-140 Arimanna, dramma in quattro atti in versi 
di L. Marenco. (Numero doppio L. 1. 20). 

141 Angelina, commedia in tre atti con prologo di 
E. Mariani. 

142 Il peggio passo è quello dell’uscio, proverbio in 
versi martelliani di F. Martini. 

143-144 Sparto, dramma in cinque atti in versi 
di Goffredo Franceschi. (Numero doppio L. 1. 20). 

145 Occhi d'Argo, commedia in tre atti di Ippolito 
Tito d’Aste. 

146 Triste passato, commedia in quattro atti di Et- 
tore Dominici. 

147-148 Maria Antonietta, regina di Francia, dramma 
storico in cinque atti, prologo ed 6 di 
Paolo Giacometti. (Numero doppio L. 1 20). 

149 Pietro da Cortona, o il Pittore ed il Guattero, 
commedia storica in tre atti di Carolina C. Luz- 
zato. — L'adolescenza di Angelo Poliziano, com- 
media storica in due atti della stessa. (Produ- 
zioni ad uso delle Case d’educazione). 

150 L'Eredità d'un Geloso, commedia in tre atti di 
Napoleone Panerai. 

151 Espiazione, dramma in quattro atti di G. Sal- 
vestri. 

152 Una falsa educazione, commedia in quattro atti 
di G, B. Bozzo Bagnera. 

153 Non c’è rosa senza spine, proverbio in un atto 
di I. Tito d’Aste. — A David Chiossone, scherzo 

omico in un atto dello stesso. 

154 E Lei, scherzo comico in un atto di F, Lanza, 
— Il Gallomane, scherzo comico in un atto dello 
stesso. 

155-156 Una Società anonima, commedia in Ange 
atti di Ettore Dominici. (Numero doppio L. 1. 20) 

157-158 Catilina, dramma in cinque atti di Parmenio 
Bettoli. (Numero doppio L. l. 20). 

159-160 Corrado, dramma in quattro atti di L. Ma- 
renco. (Numero doppio L. l. 20). 





Si spedisce franco dietro l'importo in vaglia postale inte- 
stato a Carlo Barbini editore, via Chiaravalle, 9. 


ti 
CE 

